Omniva hoiatab oma kodulehel libakampaania eest, kus lubatakse ettevõtte sünnipäevapuhul võimalust võita iPhone X või Samsung Galaxy S9.
«Internetis on taas levimas järjekordne pealtnäha Eesti Posti või Omniva nime alt reklaamitav libakampaania, mille raames lubatakse ettevõtte sünnipäeva puhul võimalust võita iPhone X ja Samsung Galaxy S9. Kuivõrd Omniva pole libakampaaniaga kuidagimoodi seotud, siis kutsume oma kliente üles ettevaatlikusele,» kirjutas Omniva oma kodulehel.
«Kindlasti tuleks tähelepanu pöörata, milliselt aadressilt või veebidomeenilt antud pakkumine saabub. Kui tegemist on võõrapärase aadressiga, siis tuleks kindlasti selle täitmisest hoiduda. Omniva korrektseks domeeniks on «omniva.ee».»